Ruskeala

Ruskeala () on alevik Venemaal Karjala Vabariigis Sortavala rajoonis Kaalamo külaasunduses. 2013. aasta seisuga oli seal 653 elanikku.

 Ajalugu 
1721. aastal sai Ruskealast Kiteest sõltumatu kihelkonna peaküla.

Enne Talvesõda ja Jätkusõda asus see Soomes, Viipuri kubermangu Ruskeala vallas. 

 Karjäärid 
vasakul|pisi| Ruskeala park. Karjala, Venemaa
Asula lähedal (umbes 25 kilomeetri kaugusel) asuvad Ruskeala marmorikarjäärid, mille maardla avastati 1765. aastal ja mis on tegutsenud alates 1769. aastast. Massiivi terviklikkus purunes 20. sajandil dünamiidi kasutamise tõttu, mille järel jäeti osad karjäärid maha ja ujutati üle. Nüüd on seal Ruskeala park, mis on populaarne turismiatraktsioon.

Karjäärist pärit marmorit on kasutatud erinevates Peterburi ehitistes, näiteks Iisaku katedraalis, Talvepalee interjööris, Uues Ermitaažis,Kaasani kirikus ning Peterburi metroos.

 Märkimisväärsed elanikud 

 Teuvo Aura, Soome peaminister ja Helsingi linnapea

 Yrjö Keinonen, Soome kaitseväe juhataja

 Viited 

Kategooria:Karjala külad
Kategooria:Soome kaitsevägi